# degouezhout
## Brezhoneg
### Etimologiezh

    Savet diwar ar rakger de-, hag ar verb kouezhañ (troet da gouezhout).
    Eus degouezh hag -out.

### Verb

degouezhout /deˈɡweː(z)ut/ verb gwan (displegadur); degouezhet .
* Erruout (en ul lec'h bennak).
** ...ar re-se a debr kement kristen a degouezh en o c'hastell. — (Fañch an Uhel, Kontadennoù ar Bobl/3, Al Liamm, 1988, p. 12.)
** Pa yaen da bardonañ da Santez-Anna-ar-Palud, e falveze din, kerkent ha degouezhet eno, mont da welout ar mor. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 125.)
** D'an ampoent, edo Yun o tegouezhout. — (Jakez Riou, Geotenn ar Werc'hez ha danevelloù all, Al Liamm, 1957, p. 33.)
* degouezhout un den gant unan bennak : en em gavout gantañ en ul lec'h bennak, war an hent:
** Degouezhet e oan gantañ en deiz all.
** ...ha hepdale e tegouezh gantañ ur paotr a bemzek pe c'hwezek vloaz... — (Fañch an Uhel, Kontadennoù ar Bobl/3, Al Liamm, 1988, p. 175.)
** Frañsez a oa degouezhet ganin war bont Santez Anna. — (Jules Gros, Le trésor du breton parlé Deuxième Partie, 1970, p. 91.)
* degouezhout un den gant udb: erruout e-kichen udb, dirak udb:
** Ken a degouezhjont gant ur c’hastell kaer, — (Fañch an Uhel, Kontadennoù ar Bobl/1, Al Liamm, 1984, p. 282.)
** Neuze e tegouezhjont gant ur gozh iliz hag ec’h ejont e-barzh. — (Fañch an Uhel, Kontadennoù ar Bobl/1, Al Liamm, 1984, p. 286.)
** — A zo gant ma friet digwet, Pa na deu-han ket d'am gwelet? — — (Fañch an Uhel, Gwerziou Breiz-Izel 1, An Oriant, 1868, p. 6.)
** — Ma mitijenn, d'in-me laret, Gant ar mewelienn 'zo digwet? — (Fañch an Uhel, Gwerziou Breiz-Izel 1, An Oriant, 1868, p. 6.)
* degouezhout un dra: c'hoarvezout
* degouezhout un dra bennak gant unan bennak : c'hoarvezout
** Ma bugaligoù baour, yaouankik oc'h c'hoazh, Bihanig dreist-holl, hag em eus aon e tegouezhfe droug ganeoc'h. — (Fañch an Uhel, Kontadennoù ar Bobl/3, Al Liamm, 1988, p. 11.)
** Petra gant-ez a zo digwet, Na ma oelont-hi ken dourek?— — (Fañch an Uhel, Gwerziou Breiz-Izel 1, An Oriant, 1868, p. 8.)
* degouezhout da un den ober un dra
* degouezhout gant e ugent vloaz, gant un oad bennak.
* degouezhout ul lizher gant ub,
** Aoun am eus na vefe ket digouezet (al lizer) er mintin-man gant ar Fistoulik... — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 16.)
** Abarz pell e tigouezas lizer Mizerig gant ar Roue. — (Ivon Krog, Eur Zac'had Marvailhou, Buhez Breiz, Kemper, 1924, p. 80.)
* gwanaat, fallaat, pa gomzer eus yec'hed ub:
** Degouezet eo da-vat. — (Jules Gros, Le trésor du breton parlé Deuxième Partie, 1970, p. 333.)
galleg: arriver; survenir; advenir